b'\n_START_ARTICLE_\nMali upornik\n_START_SECTION_\nVsebina\n_START_PARAGRAPH_\nDogajanje je postavljeno v poletje leta 1942, na Tolminsko obmo\xc4\x8dje. Glavni junak romana je \xc5\xa1e ne dvanajstletni Toma\xc5\xbeek, ki vsakdan med poletnimi po\xc4\x8ditnicami v Osredku pre\xc5\xbeivlja kot pastir doma\xc4\x8dih koz. \xc5\xbdivi skupaj z materjo, o\xc4\x8de je zaradi dela pogosto odsoten. Vro\xc4\x8da \xc5\xbeelja glavnega junaka je, da bi lahko od\xc5\xa1el v partizane, ki so se v zavetju \xc4\x8crnega vrha, gozdnatega vrha nad Toma\xc5\xbekovim domom, pripravljali za spopad s fa\xc5\xa1isti. Njegova \xc5\xbeelja se \xc5\xa1e bolj poglobi nekega dne, ob sre\xc4\x8danju z mlado partizanko Dano. Slednja i\xc5\xa1\xc4\x8de zavetje za ranjenega soborca, ki ga kasneje preselijo na Toma\xc5\xbekovo doma\xc4\x8dijo. Zanj skrbi Toma\xc5\xbekova mati. Vmes se domov vrne tudi o\xc4\x8de, ki se odlo\xc4\x8di, ob sre\xc4\x8danju z va\xc5\xa1kim izdajalcem, Petrom Smukom, za odhod v partizane. Kmalu, zaradi o\xc4\x8detovega odhoda med partizane, fa\xc5\xa1isti po\xc5\xbegejo Toma\xc5\xbekov dom, odpeljejo mater, samega Toma\xc5\xbeka pa kasneje aretirajo. Po kasnej\xc5\xa1em pobegu, se najprej zate\xc4\x8de v vas, h Kon\xc4\x8darjevim, nato pa skupaj z mlado Kon\xc4\x8darjevo h\xc4\x8derko pobegne v gozd, kjer izsledita partizane. S tem se uresni\xc4\x8di Toma\xc5\xbekova \xc5\xbeelja. Med napadom na fa\xc5\xa1iste pride do smrtne \xc5\xbertve, Toma\xc5\xbekovo mati pa osvobodijo. Pripovedovanje se kon\xc4\x8da z epilogom.\n_START_SECTION_\nZbirka\n_START_PARAGRAPH_\nPrva izdaja Malega upornika je iz\xc5\xa1la leta 1951, pri Zalo\xc5\xbebi Mladinska knjiga, v zbirki Pionirska knji\xc5\xbenica. Prvi ponatis (1968), drugi ponatis (1971) ter tretji ponatis (1983) izidejo v zbirki Moja knji\xc5\xbenica.\n_START_SECTION_\nOcene in nagrade\n_START_PARAGRAPH_\nRoman Mali upornik je bil leta 1951 nagrajen z Levstikovo nagrado.'